KLASA: 021-01/25-02/10

URBROJ: 2163/01-02-25-01

Pula, 26.05.2025.

Na temelju članka 21. Statuta Županijske lučke uprave Pula i članka 11. Poslovnika Upravnog vijeća Županijske lučke uprave Pula

**S A Z I V A M**

**368-184/2025 sjednicu Upravnog vijeća Županijske lučke uprave Pula - TELEFONSKIM PUTEM**

za (srijedu), 28.05.2025. sa početkom u 10,00

Za sjednicu predlažem slijedeći:

Dnevni red:

1. Donošenje Odluke o odabiru najpovoljnije ponude nabava usluge upravljanja projektom rekonstrukcije lukobrana u Puli
2. Donošenje Odluke o dodjeli koncesije za obavljanje djelatnosti proizvodnje proizvoda od metala uz korištenje i održavanje postojećih objekata lučke nadgradnje i podgradnje na pomorskom dobru - na dijelu lučkog područja u Slobodnoj zoni luke Pula

|  |
| --- |
| Predsjednik Upravnog vijeća:  Valter Boljunčić, v.r. |

**Ad.1) Donošenje Odluke o odabiru najpovoljnije ponude nabava usluge upravljanja projektom rekonstrukcije lukobrana u Puli**

**NAPOMENA.**

**Odluka je donijeta u novom formatu i nalazi se u privitku materijala**

KLASA: 021-01/25-02/10

URBROJ: 2163/01-02-25-02

Pula, 28.05.2025.

|  |
| --- |
| Predsjednik Upravnog vijeća:  Valter Boljunčić, v.r. |

**Ad.2) Donošenje Odluke o dodjeli koncesije za obavljanje djelatnosti proizvodnje proizvoda od metala uz korištenje i održavanje postojećih objekata lučke nadgradnje i podgradnje na pomorskom dobru - na dijelu lučkog područja u Slobodnoj zoni luke Pula**

Na temelju članka 36. stavka 1. Zakona o koncesijama („Narodne novine“, br. 69/17, 107/20), članka 117. Zakona o pomorskom dobru i morskim lukama (»Narodne novine«, br. 83/23), članka 36. Uredbe o postupku davanja koncesija na pomorskom dobru („Narodne novine“, br. 23/04, 101/04, 39/06, 63/08, 125/10, 102/11, 83/12, 10/17) te članka 16. Statuta Županijske lučke uprave Pula, Upravno vijeće Županijske lučke uprave Pula je na telefonskoj sjednici UV 368-184/2025, održanoj 28.05.2025. godine, donijelo

**ODLUKU O DODJELI KONCESIJE**

za obavljanje djelatnosti **proizvodnje proizvoda od metala** uz korištenje i održavanje postojećih objekata lučke nadgradnje i podgradnje na pomorskom dobru

- na dijelu lučkog područja u Slobodnoj zoni luke Pula

**Članak 1.**

Županijska lučka uprava Pula (u daljnjem tekstu: Davatelj koncesije) dodjeljuje ROSSL I DUSO ISTRA d.o.o., Ulica Svetog Polikarpa 8, 52100 Pula, OIB 73598743021, (u daljnjem tekstu: Ovlaštenik koncesije) koncesiju za obavljanje djelatnosti **proizvodnje proizvoda od metala** uz korištenje postojećih objekata lučke nadgradnje i podgradnje na pomorskom dobru - na dijelu lučkog područja u Slobodnoj zoni luke Pula.

**Članak 2.**

Djelatnost koja je predmet koncesije Ovlaštenik koncesije će obavljati u Slobodnoj zoni luke Pula na na k.č. 637/12 zgr, k.o. Pula.

**Članak 3.**

Koncesija za obavljanje predmetne djelatnosti daje se na rok od 3 godine od dana sklapanja ugovora o koncesiji.

**Članak 4.**

Ovlaštenik koncesije ima pravo i dužnost obavljati djelatnost za koju mu je dodijeljena koncesija u skladu s ugovorom o koncesiji, pravilima struke i s pažnjom dobrog gospodarstvenika, poštujući pritom sve pozitivne propise kojima se regulira red na lučkom području, protupožarna zaštita, zaštita na radu i posebno zaštita pomorskog dobra i prirode.

Ovlaštenik koncesije ne može prava stečena koncesijom, niti djelomično, niti u cijelosti prenositi na drugoga bez izričitog odobrenja Davatelja koncesije.

**Članak 5.**

Za obavljanje djelatnosti Ovlaštenik koncesije je obvezan uredno plaćati godišnju koncesijsku naknadu.

Mjesečna koncesijska naknada iznosi od 4,05 €/m2 za zatvoreni prostor ukupne površine 650 m2.

Koncesijska naknada plaća se iz dva dijela:

**Stalni dio** koncesijske naknade iz prethodnog stavka obračunava se i plaća mjesečno u roku od 15 dana od dana ispostave računa;

**Promjenjivi dio** koncesijske naknade koncesionar je dužan platiti najkasnije do 30. travnja tekuće godine, po završnom računu za proteklu kalendarsku godinu u iznosu od 1,50% godišnjeg prihoda ostvarenog od obavljanja djelatnosti na koncesioniranom području.

**Članak 6.**

Koncesijska naknada je prihod Županijske lučke uprave Pula, a uplaćuje se po ispostavljenom računu na žiro račun Davatelja koncesije.

**Članak 7.**

Ovlašćuje se ravnatelj Županijske lučke uprave Pula da nakon dobivanja prethodne suglasnosti Župana Istarske županije, sklopi s Ovlaštenikom koncesije Ugovor o koncesiji kojim će se detaljnije urediti ovlaštenja Davatelja koncesije, te prava i obveze Ovlaštenika koncesije.

Ako Ovlaštenik koncesije ne potpiše Ugovor o koncesiji gubi sva prava određena ovom Odlukom.

**Članak 8.**

Ova Odluka stupa na snagu danom donošenja.

**Uputa o pravnom lijeku**

Protiv ove Odluke o dodjeli koncesije podnositelj ponude može uložiti prigovor Ministarstvu mora, prometa i infrastrukture u roku od 8 dana od dana primitka odluke.

Prigovor se podnosi u dva primjerka putem Županijske lučke uprave Pula.

KLASA: 021-01/25-02/10

URBROJ: 2163/01-02-25-03

Pula, 28.05.2025.

|  |
| --- |
| Predsjednik Upravnog vijeća:  Valter Boljunčić, v.r. |